open-index/open-wikipedia-markdown huggingface dataset:
หนุมานพบ 5 ไอ้มดแดง

**หนุมานพบ 5 ไอ้มดแดง** (; ) เป็นภาพยนตร์ภาคต่อของเรื่อง หนุมานพบ 7 ยอดมนุษย์ ออกฉายเมื่อปี พ.ศ. 2518  กำกับภาพยนตร์โดย สมโพธิ แสงเดือนฉาย และจำหน่ายในนามของ ไชโยภาพยนตร์ สมโพธิ  แสงเดือนฉาย ได้นำภาพยนตร์ของบริษัท โตเอะ เรื่อง Five Riders VS King Dark หนุมานพบห้าไอ้มดแดง โดยใช้ Footage มาตัดต่อเข้ากับส่วนที่ถ่ายทำขึ้นมาใหม่โดยไม่ได้รับลิขสิทธิ์ในการนำมาใช้ ซึ่งทาง โรงถ่ายไชโยภาพยนตร์ ได้สร้าง Props ทำชุดและสร้างมอเตอร์ไซด์ของ Kamen Riders  ขึ้นมา ภาพยนตร์เรื่องนี้ออกฉายครั้งแรกเมื่อวันที่ 15 มีนาคม พ.ศ. 2518 ที่โรงภาพยนตร์  เพชรรามา และ เพชรเอ็มไพร์  (1) 

## เรื่องย่อ
องค์กรก็อด ที่ชั่วร้ายส่งเหล่าสมุนปีศาจออกอาละวาด จับผู้หญิงสาวสูบเลือดเพื่อเพิ่มพลังให้แก่ คิงดาร์ค ผู้เป็นประมุข เหล่าไรเดอร์ทั้ง 5 ได้แก่ คาเมนไรเดอร์ หมายเลข 1, หมายเลข 2, V3, ไรเดอร์แมน และ คาเมนไรเดอร์เอ็กซ์ ได้เข้ามา ขัดขวางจนในที่สุด คิงดาร์คก็บังคับให้ ดร.วิสุทธิ์ นักวิทยาศาสตร์ชาวไทย สร้างปีศาจค้างคาวที่มีพลังเหนือกว่าเหล่า คาเมนไรเดอร์ ได้สำเร็จ พร้อมด้วย สมุนปีศาจทั้ง 4 และเมื่อ คิงดาร์ค ขยายร่างยักษ์ คาเมนไรเดอร์ทั้ง 5 จึงไม่สามารถ รับมือได้วิธีสุดท้ายก็คือการรวบรวมพลังระหว่าง คาเมนไรเดอร์ทั้ง 5 และเจ้า หนุมาน เท่านั้น แต่ไม่มีใครรู้ว่า เจ้า หนุมาน จะปรากฏกายเมื่อใด

## ตัวละคร
### หนุมานและคาเมนไรเดอร์
;หนุมาน
;คาเมนไรเดอร์ หมายเลข 1
;คาเมนไรเดอร์ หมายเลข 2
;คาเมนไรเดอร์ V3
:ในเรื่องถูกเรียกว่า วีสาม
;ไรเดอร์แมน
;คาเมนไรเดอร์ X
### G.O.D.
;คิงดาร์ค
:ผู้นำของ G.O.D (ก็อด)
;กานต์
:หนึ่งในโจรขโมยเศียรพระที่หนีจากนรก
### ตัวละครอื่นๆ
;ดร.วิสุทธิ์
:นักวิทยาศาสตร์อัจฉริยะของประเทศไทยถูกองค์กรก็อดจับตัวไปเพื่อทำการทดลองสร้างสัตว์ประหลาดขึ้นมา
;จุรีย์
:คนรักของดร.วิสุทธิ์
;พระยมราช

## อ้างอิง

## แหล่งข้อมูลอื่น
* 
*  Hanuman VS Kamen Riders ข้อมูลจาก kamenrider.fandom

หมวดหมู่:ภาพยนตร์ไซไฟไทย
หมวดหมู่:ภาพยนตร์มาสค์ไรเดอร์
หมวดหมู่:ภาพยนตร์ไทยที่ออกฉายในปี พ.ศ. 2518
หมวดหมู่:ภาพยนตร์ที่กำกับโดย สมโพธิ แสงเดือนฉาย
หมวดหมู่:หนุมาน
หมวดหมู่:ภาพยนตร์ภาคต่อไทย
โครงการพัฒนาลุ่มน้ำป่าสัก

**โครงการพัฒนาลุ่มน้ำป่าสัก**เป็นโครงการในพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงให้กรมชลประทานศึกษาความเหมาะสมของโครงการเขื่อนเก็บกักแม่น้ำป่าสักอย่างจริงจัง เพื่อแก้ไขปัญหาการขาดแคลนน้ำและบรรเทาอุทกภัยในเขตลุ่มน้ำป่าสัก  ต่อมาคณะรัฐมนตรีได้มีมติเมื่อวันที่ 3 พฤษภาคม พ.ศ. 2537 อนุมัติให้กระทรวงเกษตรและสหกรณ์ดำเนินการก่อสร้างเขื่อนเก็บกักน้ำแม่น้ำป่าสัก ประกอบด้วยแผนงานหลัก 2 แผนงาน คือ แผนงานก่อสร้างโครงการและงานแก้ไขพัฒนาสิ่งแวดล้อม และแผนงานพัฒนาอาชีพให้แก่ราษฎรในพื้นที่โครงการพัฒนาลุ่มน้ำป่าสัก โดยระยะแรกของการดำเนินงาน คณะอนุกรรมการพัฒนาอาชีพให้แก่ราษฎรได้มีนโยบายให้เร่งรัดพัฒนาอาชีพที่ได้รับผลกระทบจากการสร้างเขื่อนก่อน ทั้งระยะสั้น และระยะยาว  เพื่อให้เกษตรกรมีอาชีพและรายได้ที่ยั่งยืน ทำให้เกษตรกรในพื้นที่ดังกล่าวมีรายได้เพิ่มขึ้นมาในระดับหนึ่ง

ในปีประมาณ 2545 เริ่มดำเนินการในพื้นที่ชลประทานเปิดใหม่ ทั้ง 3 โครงการ คือ โครงการพัฒนานิคม-แก่งคอย, โครงการแก่งคอย-บ้านหม้อ  และโครงการพัฒนานิคม  รวมพื้นที่ประมาณ 135,500 ไร่ โดยกรมชลประทานได้ขยายเวลาการดำเนินการก่อสร้างคลองส่งน้ำ ซึ่งจะแล้วเสร็จสมบูรณ์ภายในปี 2548  ซึ่งถึงแม้ว่าระบบส่งน้ำยังไม่แล้วเสร็จ แต่พื้นที่ดังกล่าวบางส่วนยังมีศักยภาพในการพัฒนาไปก่อนล่วงหน้าได้

## ดูเพิ่ม
* เขื่อนป่าสักชลสิทธิ์

หมวดหมู่:โครงการอันเนื่องมาจากพระราชดำริ
อัสสัมชัญ

**อัสสัมชัญ** () ตามศัพท์หมายถึง **การยกขึ้น**
ในศาสนาคริสต์นิกายโรมันคาทอลิกใช้หมายถึง
* เหตุการณ์แม่พระรับเกียรติยกขึ้นสวรรค์ 
และสิ่งที่สร้างขึ้นเพื่ออุทิสแก่แม่พระรับเกียรติยกขึ้นสวรรค์ เช่น
* โรงเรียนอัสสัมชัญ
* มหาวิทยาลัยอัสสัมชัญ
* อาสนวิหารอัสสัมชัญ
* งานศิลปะที่เกี่ยวกับแม่พระรับเกียรติยกขึ้นสวรรค์ เช่น ภาพ “พระนางพรหมจารีรับเกียรติยกขึ้นสวรรค์” วาดโดย ทิเชียน
ดาราศาสตร์ดาราจักร

**ดาราศาสตร์ดาราจักร** () เป็นแขนงหนึ่งของการศึกษาทางดาราศาสตร์ที่ศึกษาเกี่ยวกับดาราจักรทางช้างเผือกของเรา รวมถึงส่วนประกอบภายในต่างๆ ซึ่งแตกต่างกับการศึกษาดาราศาสตร์ดาราจักรนอกระบบที่ศึกษาทุกสิ่งทุกอย่างที่อยู่ภายนอกดาราจักรของเรา 

ทั้งนี้จะต้องไม่สับสนกับการศึกษากำเนิดและวิวัฒนาการของดาราจักร อันเป็นการศึกษาเกี่ยวกับดาราจักรโดยทั่วๆ ไป ว่าด้วยการก่อตัว การเกิดโครงสร้าง องค์ประกอบ พลวัตและปฏิกิริยา รวมถึงลักษณะของดาราจักรประเภทต่างๆ

สำหรับดาราจักรทางช้างเผือกซึ่งเป็นที่อยู่ของระบบสุริยะ เป็นตัวอย่างการศึกษาดาราจักรที่ดีแห่งหนึ่ง แม้ว่าพื้นที่ส่วนใหญ่ของดาราจักรจะถูกบดบังเอาไว้ ทว่าด้วยวิทยาการของดาราศาสตร์วิทยุ ดาราศาสตร์อินฟราเรด และสาขาอื่นๆ ที่พัฒนาขึ้นในคริสต์ศตวรรษที่ 20 ช่วยให้เราสามารถสำรวจผ่านฝุ่นและแก๊สมากมายที่มีอยู่ในดาราจักรของเราเองได้เป็นครั้งแรก

## หัวข้อในการศึกษา
ตามมาตรฐานทั่วไปของแวดวงดาราศาสตร์ จะแบ่งการศึกษาองค์ประกอบต่างๆ ของดาราศาสตร์ดาราจักรดังนี้

# abundances - ศึกษาเกี่ยวกับตำแหน่งของธาตุที่หนักกว่าฮีเลียม
# ดุมดาราจักร - ศึกษาเกี่ยวกับพื้นที่ดุมดาราจักรที่อยู่รอบบริเวณศูนย์กลางทางช้างเผือก  
# ศูนย์กลาง - ศึกษาเกี่ยวกับบริเวณศูนย์กลางของทางช้างเผือก 
# แผ่นจาน - การศึกษาแผ่นจานของทางช้างเผือก (คือระนาบอันเป็นที่ตั้งของวัตถุในดาราจักรโดยส่วนใหญ่) 
# วิวัฒนาการ - ศึกษาเกี่ยวกับวิวัฒนาการของทางช้างเผือก
# การก่อตัว - ศึกษาเกี่ยวกับการก่อตัวของทางช้างเผือก
# องค์ประกอบพื้นฐาน - องค์ประกอบพื้นฐานของทางช้างเผือก (เช่น มวล ขนาด หรืออื่นๆ) 
# กระจุกดาวทรงกลม - ศึกษาเกี่ยวกับกระจุกดาวทรงกลมที่อยู่ในทางช้างเผือก
# ฮาโล - ฮาโลขนาดใหญ่ที่อยู่รอบทางช้างเผือก
# จลนศาสตร์และพลศาสตร์ - การเคลื่อนที่ของดาวฤกษ์และกระจุกดาว
# นิวเคลียส - พื้นที่โดยรอบหลุมดำที่อยู่ในใจกลางของทางช้างเผือก (บริเวณดาราจักร Sagittarius A*) 
# กระจุกดาวเปิดและกลุ่มของดาวฤกษ์ 
# ระบบสุริยะข้างเคียง 
# ชนิดของดาวฤกษ์ - จำนวน และประเภทของดาวฤกษ์ที่อยู่ในทางช้างเผือก  
# โครงสร้าง - ว่าด้วยโครงสร้างของดาราจักร (เช่นแขนกังหัน หรืออื่นๆ)

## ประชากรดาวฤกษ์ในดาราจักร
* กระจุกดาวทรงกลม
* กระจุกดาวเปิด

## ดูเพิ่ม
* ดาราจักร
* ทางช้างเผือก

## แหล่งข้อมูลอื่น
* แผนที่แก๊สไฮโดรเจนในทางช้างเผือก 
* แผนที่ฝุ่นในทางช้างเผือก 

หมวดหมู่:ทางช้างเผือก
หมวดหมู่:แนวทางศึกษาดาราศาสตร์
หมวดหมู่:ดาราศาสตร์ดาราจักร
กระทรวง

**กระทรวง** () คือหน่วยงานของรัฐบาล ทำหน้าที่ในการจัดการและบริหารประเทศ ถือเป็นส่วนราชการหนึ่งในราชการบริหารส่วนกลางในภาครัฐ ซึ่งมีรัฐมนตรีว่าการกระทรวงเป็นหัวหน้า คำว่า "กระทรวง", "ทบวง", และ "กรม" มีที่มาจากภาษาบาลีและสันสกฤต ซึ่งเป็นภาษาที่ใช้ในศาสนาและวรรณคดีของอินเดีย และได้รับอิทธิพลมาสู่ภาษาไทยผ่านทางศาสนาพุทธและวัฒนธรรมอินเดีย. 

หน่วยงานเทียบเท่าระดับกระทรวงในภาษาไทยและภาษาอังกฤษมีอยู่ด้วยกันหลายชื่อ ในประเทศไทยสำนักนายกรัฐมนตรี (อังกฤษ: Office of the Prime Minister) อันมีฐานะเทียบเท่ากระทรวงตามพระราชบัญญัติระเบียบบริหารราชการแผ่นดิน พ.ศ. 2534 ในขณะที่ภาษาอังกฤษโดยเฉพาะในสหราชอาณาจักรและสหรัฐอเมริกา หรือประเทศที่มีรัฐมนตรีอาวุโสสูงสุดเป็นหัวหน้าเรียกว่า Secretary หรือ Secretary of State มักเรียกหน่วยงานระดับกระทรวงว่า Department เช่น Department of State อันหมายถึงกระทรวงการต่างประเทศของสหรัฐอเมริกา บ้างก็เรียกว่า Secretariat หรือ Directorate ซึ่งแปลตรงตัวมีความหมายว่า สำนักเลขาธิการและสำนักงานงานผู้อำนวยการตามลำดับ แต่ถึงกระนั้นทั้งชื่อ Secretariat และ Directorate เป็นที่นิยมใช้กันน้อย เช่น ในประเทศเม็กซิโกมีหน่วยงานระดับกระทรวงที่ดูแลกิจการภายในคือ Secretariat of the Interior อันเทียบได้กับกระทรวงมหาดไทยของประเทศอื่นๆ กลับกันประเทศส่วนใหญ่ที่มีตำแหน่งรัฐมนตรีเจ้ากระทรวงเรียกว่า Minister หรือ Minister of State มักเลือกที่จะเรียกหน่วยงานระดับกระทรวงว่า Ministry เพื่อบ่งบอกถึงขอบเขตอำนาจแห่งรัฐมนตรีผู้นั้นมากกว่า เช่นในประเทศฝรั่งเศส เยอรมนี อินเดีย ไทย เป็นต้น

กระทรวงเป็นทบวงการเมือง (อังกฤษ: Public Body) มีฐานะเป็นนิติบุคคล ซึ่งในการจัดระเบียบบริหารราชการแผ่นดิน กระทรวงสามารถเรียกว่า "**ทบวง**" ก็ได้ เช่น ทบวงมหาวิทยาลัย แม้จะเรียกว่าทบวงแต่มีฐานะเทียบเท่าสำนักนายกรัฐมนตรีและกระทรวงทุกประการ โดยชื่อของทบวงนี้ยังคงเรียกในภาษาอังกฤษว่า Ministry และมีรัฐมนตรีว่าการทบวงซึ่งเป็นสมาชิกของคณะรัฐมนตรีเป็นหัวหน้า แต่ปัจจุบันทบวงมหาวิทยาลัยได้ถูกยกเลิกไปแล้วโดยมาตรา 3 แห่งพระราชบัญญัติปรับปรุง กระทรวง ทบวง กรม พ.ศ. 2545 จึงทำให้ระบบราชการส่วนกลางของประเทศไทย ณ เวลานี้ไม่มีทบวงอันมีฐานะเทียบเท่ากระทรวงอีกต่อไป นอกจากนี้ยังมีทบวงอีกประเภทหนึ่งซึ่งมีรัฐมนตรีว่าการทบวงเป็นหัวหน้าและสังกัดภายใต้สำนักนายกรัฐมนตรีหรือกระทรวง กล่าวคือเป็นทบวงที่มีฐานะต่ำกว่าสำนักนายกรัฐมนตรีหรือกระทรวง ด้วยเพราะงานของทบวงยังไม่มากพอที่จะจัดตั้งเป็นกระทรวงได้ ทว่าในการจัดระเบียบบริหารราชการแผ่นดินของไทยไม่เคยมีการจัดตั้งหรือปรากฏทบวงประเภทนี้

## ดูเพิ่ม
* กระทรวงในประเทศไทย

## อ้างอิง

กระทรวง
หมวดหมู่:รัฐบาล
แม่น้ำฮัดสัน

**แม่น้ำฮัดสัน** (; ชนพื้นเมืองอิโรควอยส์:เมอห์-ฮี-คัน-เน-ทัก, แปลว่าโมเฮแกนใหญ่) เป็นแม่น้ำในรัฐนิวยอร์ก สหรัฐอเมริกา มีความยาว 507 กม. ไหลจากทิศเหนือไปยังทิศใต้ เป็นพรมแดนธรรมชาติระหว่างนครนิวยอร์กกับนิวเจอร์ซีย์ที่บริเวณปากแม่น้ำซึ่งไหลลงสู่มหาสมุทรแอตแลนติก ชื่อของแม่น้ำนี้ตั้งตามชื่อเฮนรี ฮัดสัน นักเดินเรือชาวอังกฤษของบริษัทดัชต์อีสต์อินเดียคอมปะนี ซึ่งค้นพบแม่น้ำสายนี้ในปี ค.ศ. 1609 แม่น้ำฮัดสันเดิมมีชื่อว่าแม่น้ำมอริเชียส ซึ่งอ้างโดยนายฮัดสันว่าเพื่อเป็นเกียรติแด่เจ้าชายมอเรียสแห่งนัสซอ บ้างก็ว่าเป็นชื่อที่ตั้งโดยนักผจญภัยชาวยุโรป นักสำรวจ และชาวประมงในศตวรรษที่ 16 ซึ่งรู้จักแม่น้ำนี้ในชื่อแม่น้ำมอริเชียส 'แม่น้ำแห่งภูเขา'

## ภูมิศาสตร์
ต้นกำเนิดของแม่น้ำฮัดสันคือทะเลสาบเทียร์ออฟเดอะคลาวด์บนเทือกเขาเอดิรอนแดค อย่างไรก็ตาม ทางน้ำที่ไหลจากทะเลสาบเป็นที่รู้จักในนามเฟลด์สปาร์บรูคและแม่น้ำโอปาเลสเซนท์ ไหลมารวมเป็นแม่น้ำฮัดสันที่ทาฮาวัส (หมู่บ้านแห่งหนึ่งในรัฐนิวยอร์ก) แม่น้ำฮัดสันโดยแท้จริงแล้วเริ่มต้นไปทางเหนือของทาฮาวัสอีกหลายไมล์ที่ทะเลสาบแฮนเดอร์สัน จากนั้นไหลมารวมกับแม่น้ำโมฮอว์คที่ทรอย (ทางตอนเหนือของเมืองอัลบานี) จากนั้นไหลผ่านหุบเขาฮัดสันลงใต้ไปยังมหาสมุทรแอตแลนติกบริเวณระหว่างเกาะแมนฮัตตันกับหน้าผานิวเจอร์ซีย์ (New Jersey Palisade)

## อ้างอิง


หมวดหมู่:แม่น้ำในรัฐนิวยอร์ก
หมวดหมู่:แม่น้ำในรัฐนิวเจอร์ซีย์
การหนีไปอียิปต์

**พระเยซูหนีไปอียิปต์** () เป็นเหตุการณ์ในพระคัมภีร์ไบเบิลที่บรรยายในพระวรสารนักบุญมัทธิว (มัทธิว) เมื่อนักบุญโจเซฟหนีไปอียิปต์พร้อมกับพระแม่มารีและพระบุตรหลังจากการมาถวายของขวัญของแมไจ เมื่อได้ข่าวว่าพระเจ้าแฮรอด (Herod Antipas) มีคำสั่งให้สังหารเด็กทารกในอาณาจักร เหตุการณ์นี้เป็นหัวเรื่องที่จิตรกรนิยมวาดกันมากฉากหนึ่งและเป็นฉากสุดท้ายในภาพชุด “การประสูติของพระเยซู” และในชุด “ชีวิตของพระแม่มารี” และ “ชีวิตของพระเยซู”

## อ้างอิง

* พระวรสารนักบุญมัทธิว 2:13-23

## ดูเพิ่ม
* พระเยซู
* ชีวิตของพระเยซู
* ชีวิตของพระแม่มารี

## แหล่งข้อมูลอื่น

หมวดหมู่:พระเยซู
หมวดหมู่:พระแม่มารีย์
หมวดหมู่:การประสูติของพระเยซูในพันธสัญญาใหม่
หมวดหมู่:พระวรสารนักบุญมัทธิว
หมวดหมู่:นักบุญโยเซฟ
การตรึงพระเยซูที่กางเขน

[thumb|220px|“การตรึงพระเยซูที่กางเขน” โดย[ซิโมน วูเอท์  (Simon Vouet) ที่ เจนัว (ค.ศ. 1622)]]
thumb|100px|left|การประหารชีวิตโดยตรึงกับเสาตรง

**การตรึงพระเยซูที่กางเขน** () เป็นเหตุการณ์ในชีวิตของพระเยซูที่ถูกบันทึกในพระวรสารทั้งสี่ฉบับ เป็นเหตุการณ์ที่เกิดขึ้นทันทีหลังจากที่พระเยซูถูกจับและถูกพิพากษา ในทางเทววิทยาศาสนาคริสต์ การสิ้นพระชนม์ของพระองค์เป็นเหตุการณ์หัวใจสำคัญ ส่งอิทธิพลให้เกิดเหตุการณ์อื่น ๆ ต่อเนื่องมา นอกจากนั้นการสิ้นพระชนม์ของพระองค์ก็เป็นสัญลักษณ์สำคัญทางปรัชญาความเชื่อ เป็นการเสียชีวิตของผู้ที่มาช่วยโลก เห็นได้จากการรับทรมานและความตายของพระเมสสิยาห์เพื่อไถ่บาปให้มวลมนุษย์ ตามด้วยพันธสัญญาใหม่ที่กล่าวถึง การคืนชีพในสามวันหลังจากสิ้นพระชนม์ และทรงปรากฏพระกายต่ออัครทูตก่อนพระเยซูเสด็จขึ้นสู่สวรรค์

การทรมานและการเสียชีวิตของพระเยซูบนกางเขนมักจะเรียกกันว่า “พระทรมานของพระเยซู” (Passion) เทววิทยาศาสนาคริสต์ถือว่าพระเยซูพลีชีพเพื่อเป็นการไถ่บาปให้มวลมนุษย์ ดังปรากฏในพระธรรมที่รู้จักกันในนาม “พิธีทดแทนบาป” (Substitutionary atonement) กล่าวกันว่าความตายของพระองค์ถูกทำนายไว้ล่วงหน้าในพันธสัญญาเดิม เช่น เพลงของอิสยาห์ที่กล่าวถึง การทรมานของผู้รับใช้พระเจ้า

## การโต้แย้ง
ความเชื่อเรื่องพระเยซูถูกตรึงที่กางเขน ถูกโต้แย้งจากหลายฝ่าย ดังนี้
### พยานพระยะโฮวา
คริสต์ศาสนิกชนกลุ่มพยานพระยะโฮวา เชื่อว่าพระเยซูถูกตรึงจนสิ้นพระชนม์จริง แต่ไม่ใช่บนไม้กางเขน ไม้ที่ใช้ประหารชีวิตนักโทษสมัยนั้นเป็นเสาตรง โดยอ้างจากศัพท์ในภาษากรีก *stauros* ซึ่งหมายถึง "เสาหรือหลักที่ตั้งตรง" นอกจากนี้ยังมีข้อความจากคัมภีร์ไบเบิลภาคพันธสัญญาใหม่ ที่เปาโลอัครทูตระบุไว้ว่า

ไม้กางเขนเป็นเครื่องรางที่ลัทธินอกศาสนาคริสต์ใช้กันมาก่อน แล้วถูกนำมาใช้ในคริสตจักรตั้งแต่ราวคริสต์ศตวรรษที่ 4 เมื่อจักรพรรดิคอนสแตนตินหันมานับถือศาสนาคริสต์แล้วส่งเสริมให้ใช้ไม้กางเขนเป็นเครื่องหมายของศาสนาคริสต์

### พระเจ้าเป็นจริงและตายบนกางเขนจริงๆ อ้างอิงจาก พระธรรมกิจการ และทามไลน์ประวิติศาสตร์ในพระคัมภีร์ ในช่วงสมัยศตวรรษที่4 อัครทูตที่ถูกเรียกในพระคัมภีร์คือผู้ที่คิดตามพระเยซูคริสต์และได้เขียนพระคัมภีร์ขึ้นมาจากการดลใจของพระวิญญาณบริสุทธิ์ และผู้เขียนที่แตกต่างกันด้วยอาชีพและพื้นเพชีวิต ทหารโรมัน ที่ตายข้างๆ การถูกแทงที่สีข้างของพระเยซูและพิสูจน์ของทหารโรมัน จากพระธรรมมาระโก 15 ทำให้เรารู้่ว่า การตายของพระเยซูคริสต์นั้นเป็นจริง แต่หลังจากกการจายของพระเยซูคริสต์แล้ว การเป็นพยานของการฟื้นพระชนม์ของพระเยซู ทำให้เกิด การจลาจลในแคว้น เมืองนั้นๆ จึงทำให้มีการแทรกแซงเข้ามาในคริสตจักรต่างๆในช่วงนั้นทำเหมือนเป็นผู้เชื่อแต่แท้จริงแล้วเหล่าธรรมจารย์พวกนั้นสอนสิ่งที่เทียมเท็จและบิดเบือนไปในทางที่ตนชอบ

### ศาสนาอิสลาม
ในฐานะที่พระเยซูคือนบีอีซาในศาสนาอิสลาม คัมภีร์อัลกุรอานระบุว่าพระเยซูไม่ได้ถูกตรึงกางเขน ผู้ที่ถูกตรึงเป็นคนอื่น ดังพระวจนะว่า





โดยอัลลอฮ์ได้ทรงรับท่านขึ้นสวรรค์ไปก่อนหน้านั้นแล้ว ดังพระวจนะว่า





## อ้างอิง

## ดูเพิ่ม
* พระเยซู
* ชีวิตของพระเยซู
* ชีวิตของพระนางพรหมจารี
* พระวรสาร
* การตรึงกางเขน

## แหล่งข้อมูลอื่น


หมวดหมู่:พระเยซู
บันทึกรักเจ้าหญิงมือใหม่

**บันทึกรักเจ้าหญิงมือใหม่** () เป็นภาพยนตร์ของประเทศสหรัฐอเมริกา ที่ออกแพร่ภาพในปี พ.ศ. 2544 และถูกนำเข้ามาฉายในประเทศไทยในปีเดียวกัน ดัดแปลงมาจากบทประพันธ์ชุด *The Princess Diaries* ของเม็ก คาบอท ซึ่งได้รับความนิยมเป็นอย่างมากในกลุ่มผู้อ่านวัยรุ่น กล่าวถึงเรื่องราวของเด็กสาวธรรมดาคนหนึ่ง ที่วันหนึ่งได้รับรู้ว่าตนเองแท้ที่จริงแล้วเป็นถึงเจ้าหญิงรัชทายาทของประเทศเล็ก ๆ ในยุโรป กับเรื่องราววุ่นวายกับสารพัดบทเรียนที่เธอต้องเรียนรู้เพื่อเป็นเจ้าหญิงที่สมบูรณ์แบบให้ได้ภายในเวลาเพียง 2 สัปดาห์ ก่อนกำหนดเข้ารับแต่งแหน่งรัชทายาท

ภาพยนตร์เรื่องนี้มีภาคต่อชื่อว่า *The Princess Diaries 2 : The Royal Engagement* หรือในชื่อภาษาไทยที่ว่า บันทึกรักเจ้าหญิงวุ่นลุ้นวิวาห์ ออกแพร่ภาพในปี 2547

## เนื้อเรื่อง
มีอา เธอร์โมโพลิส เด็กสาวธรรมดา ๆ วัย 15 ปีที่ไม่ต้องการอะไรมากไปกว่า การใช้ชีวิตให้ผ่านพ้นไปวัน ๆ โดยไม่มีใครมาวุ่นวายกับเธอ ซึ่งเธอก็ทำได้สำเร็จอย่างที่ตั้งใจไว้ แต่แล้วทุกอย่างก็เปลี่ยนไป เมื่อวันเกิดปีที่ 16 ของเธอกำลังจะมาถึงในอีก 2 อาทิตย์ คุณย่าคลาริสที่อาศัยอยู่ที่ประเทศเจโนเวียซึ่งเธอไม่เคยพบมาก่อนก็ส่งข่าวมาขอให้เธอไปพบ พร้อมอธิบายายถึงสถานะที่แท้จริงของมีอา ว่าเธอไม่ใช่เด็กธรรมดา ๆ อย่างที่เธอคิดมาตลอดว่าเธอเป็น หากแต่เธอเป็นเจ้าหญิงรัชทายาทแห่งเจโนเวีย และทางราชวงศ์คาดหวังว่าวันหนึ่งในอนาคตเธอจะรับตำแหน่งราชินี เพื่อปกครองประเทศแทนพ่อของเธอซึ่งประสบอุบัติเหตุเสียชีวิตไป 

จากชีวิตเรียบง่าย ไม่ต้องระมัดระวัง ไม่ต้องกังวลว่าจะสะดุดตาใคร มีอาต้องปรับเปลี่ยนตัวเองทั้งสไตล์การแต่งตัวตั้งแต่ศีรษะจรดเท้า กิริยาท่าทาง การพูด แนวความคิด ตลอดจนเรียนรู้กฎระเบียบและบทเรียนต่าง ๆ มากมายที่ย่าของเธอจัดเตรียมไว้ให้ เพียงเท่านี้ชีวิตของมีอาก็วุ่นวายมากพอแล้ว แต่ก็ยังมาเกิดเรื่องวุ่น ๆ ขึ้นอีก เมื่อลิลลี่เพื่อนสนิทโกรธที่มีอาเลือกไปงานปาร์ตี้มากกว่ามาร่วมกิจกรรมจัดรายการวิทยุกับเธอ และเธอยังถูกนักข่าวหนังสือพิมพ์ถ่ายรูปขณะร่วมงานปาร์ตี้ และลงข่าวว่าความประพฤติของเธอไม่เหมาะสมกับตำแหน่งเจ้าหญิง

มีอาเสียใจและท้อแท้ เธอตั้งใจจะสละตำแหน่งเจ้าหญิงรัชทายาท ในช่วงเวลานั้นเอง ที่สมุดบันทึกของพ่อถูกส่งผ่านมาถึงเธอ ในสมุดบันทึกเล่มนั้นที่เต็มไปด้วยข้อความแสดงความห่วงใย รวมถึงความรู้และบทเรียนต่าง ๆ ที่พ่อของเธอได้เรียนรู้มาตลอดชีวิต จะเป็นแรงบันดาลใจให้มีอาได้เปลี่ยนมุมมองไปจากเดิม

## ตัวละคร
* มีอา เธอร์โมโพลิส / พระเจ้าหลานเธอ เจ้าฟ้าหญิงอะมีเลีย มินยะเนท เธอร์โมโพลิส เรนัลดี - แอนน์ แฮททาเวย์ 
* สมเด็จพระราชินีนาถคลารีส เรนัลดี - จูลี่ แอนดรูส์ 
* โจเซฟ / โจ - เฮกเตอร์ เอลิซอนโด 
* ลิลลี่ มอสโควิทซ์ - เฮเธอร์ มาทาราซโซ 
* ไมเคิล มอสโควิทซ์ - โรเบิร์ต ชวาซแมน
* เฮเลน เธอร์โมโพลิส - แคโรไลน์ กูดดอลล์
* ลาน่า โธมัส - แมนดี้ มัวร์
* อาจารย์ใหญ่คุปต้า - ซานดร้า โอ 
* อาจารย์ แพทริค โอ คาเนลล์ -  ฌอน โอ ไบรอัน 
* ชาร์ลอต คัทอะเวย์ - แคทเธอลีน มาแชล
* นายกรัฐมนตรี โมทาซ - โจเอล แมคเครรี่
* และอื่น ๆ

## เพลงประกอบภาพยนตร์

## รางวัลที่ได้รับ

## แหล่งข้อมูลอื่น
* Siamzone - บันทึกรักเจ้าหญิงมือใหม่
* 
* Official site for the film

หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในซานฟรานซิสโก
หมวดหมู่:ภาพยนตร์ที่ถ่ายทำในซานฟรานซิสโก
หมวดหมู่:ภาพยนตร์โดยวอลต์ดิสนีย์พิกเชอส์
ฮาร์ดร็อก

**ฮาร์ดร็อก** () เป็นแนวเพลงย่อยของดนตรีร็อก ที่มีรากฐานในช่วงต้นยุค 1960 ของดนตรีไซเคเดลิกร็อก และการาจร็อก และมีความหนักกว่าดนตรีร็อกทั่วไป เป็นต้นแบบของดนตรีเฮฟวี ที่ใช้การบิดเสียงของกีตาร์, กีตาร์เบส, คีย์บอร์ด และกลอง

หมวดหมู่:ดนตรีร็อก
หมวดหมู่:ฮาร์ดร็อก
ยักษ์วัดแจ้งพบจัมโบ้เอ

**ยักษ์วัดแจ้งพบจัมโบ้เอ** (; ) เป็นภาพยนตร์ที่ออกฉายในปี พ.ศ. 2517 เป็นผลงานการร่วมมือระหว่างไชโยภาพยนตร์ โดยสมโพธิ แสงเดือนฉาย และสึบุรายะโปรดักชั่น ของญี่ปุ่น โดยนำจัมโบ้เอ ซึ่งเป็นที่นิยมในประเทศไทย จากการฉายทางโทรทัศน์ในปี พ.ศ. 2516 มาต่อสู้กับยักษ์เฝ้าประตูเข้าพระอุโบสถวัดอรุณราชวรารามราชวรมหาวิหาร (วัดแจ้ง) 

## เนื้อเรื่องย่อ
พวกมนุษย์ดาวอังคารนำโดยนางจังกลได้บุกรุกโลกส่งเหล่าสัตว์ประหลาดออกอาละวาดทำลายล้างบ้านเมือง นางจังกลต้องการทำลายล้างโลกให้สิ้นซากและทราบว่าที่วัดอรุณราชวรารามมีเพชรสุริยะคราส วัตถุที่ล้ำค่าเมื่อเป็นพลังงานจะมีแสนยานุภาพทำลายล้างสูงจึงส่งมนุษย์กลางหาวไปขโมยมา จากนั้นเมื่อขโมยเพชรสุริยะคราสมาได้ จึงนำไปติดตั้งบนดวงจันทร์เพื่อใช้รวมพลังแสงอาทิตย์ยิงไปที่โลก ยอดมนุษย์จัมโบ้เอ (ทาจิบานะ นาโอกิ) ต้องเหาะไปที่ดวงจันทร์ ร่วมมือกับยักษ์วัดแจ้งที่ต้องการเพชรสุริยะคราสกลับคืนสู่วัดอรุณฯ การต่อสู้ระหว่างจัมโบ้เอกับยักษ์วัดแจ้งปะทะนางจังกลกับมนุษย์กลางหาวจึงเกิดขึ้น

## เบื้องหลังและความสำเร็จ
*ยักษ์วัดแจ้งพบจัมโบ้เอ* เกิดขึ้นจากการที่เอจิ สึบุระยะ ผู้ก่อตั้งบริษัทสึบุรายะโปรดักชั่น จำกัด ถึงแก่กรรมไป และได้ทิ้งหนี้สินไว้ให้แก่บุตรชายซึ่งเป็นทายาท 500,000 ดอลลาร์สหรัฐ บุตรชายของสึบุระยะจึงได้เดินทางมาประเทศไทยเพื่อขอพบกับสมโพธิ ซึ่งเคยร่วมงานกันมาก่อน เพื่อขอความช่วยเหลือ ในตอนแรกสมโพธิเสนอที่จะให้เงินช่วยเหลือ แต่ทางบุตรชายของสึบุระยะได้ปฏิเสธ ก่อนที่จะตกลงสร้างภาพยนตร์ชุดนี้ด้วยกัน ทั้งหมด 2 เรื่อง โดยอีกเรื่องหนึ่ง คือ *[[หนุมานพบ 7 ยอดมนุษย์]]* ในปีเดียวกัน แต่เข้าฉายในช่วงปลายปี

ภาพยนตร์ประสบความสำเร็จเป็นอย่างสูง จากการเข้าฉายที่โรงภาพยนตร์โคลีเซี่ยมเพียง 7 วัน ด้วยรายได้ 1 ล้านบาท นับเป็นภาพยนตร์เรื่องแรกที่นำเอาตัวละครแนวซูเปอร์ฮีโร่ของทั้ง 2 ชาติมาพบกัน  จนมีการนำตัวละครโทคุซัทสึแนวฮีโร่ร่างยักษ์ มาสร้างอีกหลายเรื่อง สำหรับเรื่องนี้ใช้ฟุตเทจจัมโบ้เอตอนอวสานมารวมอยู่ด้วย

โดยภาพยนตร์เรื่องนี้ได้ออกฉายยังต่างประเทศอีกด้วย เช่น ไต้หวัน, ฝรั่งเศส, อิตาลี, เยอรมนี, อังกฤษ

## อ้างอิง

## แหล่งข้อมูลอื่น
* 

หมวดหมู่:ภาพยนตร์ญี่ปุ่น
หมวดหมู่:ภาพยนตร์สัตว์ประหลาดไทย
หมวดหมู่:ภาพยนตร์ไทยที่ออกฉายในปี พ.ศ. 2517
หมวดหมู่:ภาพยนตร์ที่กำกับโดย สมโพธิ แสงเดือนฉาย
หมวดหมู่:สึบุรายะโปรดักชันส์
หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ความสัมพันธ์ญี่ปุ่น–ไทย
สิรินทร์ยา สัตยาศัย

**สิรินทร์ยา สัตยาศัย** หรือ **ฝ้าย** (เกิด 5 กันยายน  พ.ศ. 2524 - )  นางสาวไทยคนที่ 41 ประจำปี พ.ศ. 2547

สิรินทร์ยา สัตยาศัย เป็นบุตรคนโตระหว่าง ดร.นพ สัตยาศัย อดีตอาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย และผู้บริหารการประปานครหลวง และนางศิริวรรณ สัตยาศัย เจ้าของธุรกิจสนามไดร์ฟกอล์ฟ และร้านอาหารไทยในสหรัฐอเมริกา  เรียนชั้นมัธยมจากโรงเรียนสาธิตมหาวิทยาลัยศรีนครินทรวิโรฒ ประสานมิตร แล้วเดินทางไปอาศัยอยู่กับน้าที่สหรัฐอเมริกา  เริ่มเรียนระดับชั้นมัธยมต่อที่นั่น และกลับมาศึกษาต่อรับปริญญาตรี สาขาอุตสาหกรรมการท่องเที่ยว วิทยาลัยนานาชาติ มหาวิทยาลัยมหิดล

สิรินทร์ยาได้รับตำแหน่งจากการประกวดนางสาวไทยเมื่อวันที่ 30 ตุลาคม พ.ศ. 2547 ณ เวทีใหม่ สวนอัมพร โดยดำรงตำแหน่งเป็นเวลา 2 ปี ถึง พ.ศ. 2549 เนื่องจากในปี พ.ศ. 2548 นั้น สมาคมนักเรียนเก่าวชิราวุธฯ ได้งดจัดการประกวด เนื่องจากเกิดเหตุการณ์กบฏไอทีวี นอกจากนี้ สิรินทร์ยายังร่วมชุมนุมกับพันธมิตรประชาชนเพื่อประชาธิปไตยเมื่อปี พ.ศ. 2549

## การทำประโยชน์เพื่อสังคม
* ช่วยเหลือคนปักษ์ใต้ที่ประสบภัยสึนามิ
* ร่วมงานกาชาด

## อ้างอิง

หมวดหมู่:นางสาวไทย

หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากวิทยาลัยนานาชาติ มหาวิทยาลัยมหิดล
หมวดหมู่:นางงามไทย
พระเจ้าคย็องจงแห่งโชซ็อน

**พระเจ้าคย็องจง** ( ค.ศ. 1688 — ค.ศ. 1724) เป็นพระมหากษัตริย์พระองค์ที่ 20 แห่งราชวงศ์โชซ็อน (ค.ศ. 1720 - ค.ศ. 1724) 

พระเจ้าคย็องจง พระนามว่า อี ยุน เสด็จพระราชสมภพเมื่อ ค.ศ. 1688 เป็นพระโอรสของพระเจ้าซุกจงกับพระสนมโซอีย ตระกูลชัง เมื่อมีพระโอรสแล้วจึงได้รับการเลื่อนขั้นเป็น พระสนมฮีบิน (희빈 장씨, 禧嬪 張氏) ใน ค.ศ. 1689 พระเจ้าซุกจงมีพระดำริจะตั้งเจ้าชายอีคยุนเป็นเจ้าชายรัชทายาท ซึ่งขัดกับธรรมเนียมว่าให้รอพระโอรสจากพระมเหสีก่อน ซึ่งก็เป็นที่คัดค้านของฝ่ายตะวันตก แต่ได้รับการสนับสนุนจากฝ่ายใต้ ในปีเดียวกันนั้น มีการเปลี่ยนขั้วทางการเมือง พระเจ้าซุกจงทรงแต่งตั้งพระสนมฮีบินเป็นพระมเหสี และเนรเทศขุนนางฝ่ายตะวันตกออกไปหมด ทำให้เจ้าชายอี ยุน ทรงได้เป็นพระโอรสที่เกิดแต่พระมเหสี และได้รับแต่งตั้งเป็นพระรัชทายาท หรือ **วังเซจา** (王世子 왕세자) เมื่อ ค.ศ. 1690

แต่แล้วพระเจ้าซุกจงก็ทรงเปลี่ยนพระทัย ปลดพระราชมารดากลับไปเป็นพระสนมฮีบินดังเดิมใน ค.ศ. 1694 และเมื่อ ค.ศ. 1701 ก็พบว่าพระสนมฮีบินกระทำการสาปแช่งพระนางอินฮย็อน จึงถูกสำเร็จโทษเสีย เจ้าชายรัชทายาทจึงทรงต้องกำพร้าพระราชมารดา แต่ก็ทรงได้รับการสนับสนุนจากขุนนางฝ่ายโซนน (ซึ่งแตกออกมาจากฝ่ายตะวันตก) และทรงได้เป็นผู้สำเร็จราชการแทนพระราชบิดาใน ค.ศ. 1718 แต่ก็มีพระพลานามัยไม่ค่อยจะสู้ดีนัก และทรงต้องแข่งกับเจ้าชายย็อนอิง (연잉군, 延礽君) พระอนุชาต่างพระราชมารดา ที่มีฝ่ายโนนนให้การสนับสนุนอยู่ เมื่อพระเจ้าซุกจงสวรรคตเมื่อ ค.ศ. 1720 เจ้าชายรัชทายาทก็ได้ขึ้นครองราชสมบัติ

ตลอดรัชสมัยของพระเจ้าคย็องจงประชวรและบรรทมอยู่ไม่สามารถว่าราชการได้ อีกทั้งเมื่อขึ้นครองราชย์ทรงพระชนมายุมากแล้วและยังไม่มีพระโอรส ขุนนางฝ่ายโนนนจึงถวายฎีกาขอให้ทรงแต่งตั้งเจ้าชายย็อนอิงเป็นพระอนุชารัชทายาท หรือ วังเซเจ (왕세제, 王世弟) ซึ่งพระเจ้าคย็องจงก็ทรงแต่งตั้งเมื่อ ค.ศ. 1721 ต่อมาฝ่ายโนนนได้ขอให้พระอนุชารัชทายาทเป็นผู้สำเร็จราชการแทน ขุนนางฝ่ายโซนนจึงกล่าวหาพระอนุชารัชทายาทและพวกขุนนางฝ่ายโนนนว่าเป็นกบฏหมายจะยึดบัลลังก์ให้แก่พระอนุชารัชทายาท ฝ่ายโนนนจึงถูกกวาดล้าง ถูกประหารชีวิตและเนรเทศ แต่พระเจ้าคย็องจงก็ทรงไม่สามารถว่าราชการได้เลย จึงทรงแต่งตั้งพระอนุชารัชทายาทเป็นผู้สำเร็จราชการแทนเมื่อ ค.ศ. 1722 แล้วก็อีกครั้งที่ฝ่ายโซนนกล่าวหาฝ่ายโนนนว่าก่อการกบฏ จึงมีการกวาดล้างอีกครั้ง เรียกเหตุการณ์ครั้งนี้ว่า **การลงทัณฑ์ปีชินอิม** (신임옥사, 辛壬獄事) 

พระเจ้าคย็องจงสวรรคตเมื่อ ค.ศ. 1724 โดยที่ไม่มีพระโอรส มีพระสุสานชื่อว่า อีนึง (의릉, 懿陵) พระอนุชารัชทายาทจึงขึ้นครองราชสมบัติต่อ เป็นพระเจ้าย็องโจ

## พระนามเต็ม

*'สมเด็จพระราชา คย็องจง แทโจ ซองมู ว็อนด็อก ฮเยอิน ซูอัน ช็องฮา เยซอง โบอิน แห่งราชอาณาจักรโชซ็อน

== พระบรมวงศานุวงศ์ ==
*พระราชบิดา
** [[พระเจ้าซุกจงแห่งโชซ็อน]] (숙종, 肅宗)
*พระราชมารดา
** [[ชัง ฮี-บิน|พระสนมฮีบิน ตระกูลชัง]] แห่ง อินดง (희빈 장씨, 禧嬪 張氏) 
*พระมเหสี
** พระนางทันอึย ตระกูลซิม แห่งช็องซง (단의왕후 심씨, 1686-1718)
** พระนางซ็อนอึย ตระกูลออ (선의왕후 어씨, 1705-1730)

== พงศาวลี ==

<center></center>


==อ้างอิง==
Jae Un-Kang, Jae Eun-Kang. *The land of scholars: two thousand years of Korean Confucianism''.

 

หมวดหมู่:ตัวละครในเดิมพันบัลลังก์เดือด
คย็องจง
บันทึกรักเจ้าหญิงวุ่นลุ้นวิวาห์

**บันทึกรักเจ้าหญิงวุ่นลุ้นวิวาห์** () เป็นภาพยนตร์ภาคต่อจากภาคแรกที่มีชื่อว่า *[[บันทึกรักเจ้าหญิงมือใหม่]]* () ออกแพร่ภาพในปี พ.ศ. 2547 และถูกนำเข้ามาในประเทศไทยในปีเดียวกัน ดัดแปลงมาจากบทประพันธ์ชุด **The Princess Diaries** ของเม็ก คาบอท ซึ่งกล่าวถึงเรื่องราวของเด็กสาวธรรมดาคนหนึ่ง ที่วันหนึ่งได้รับรู้ว่าตนเองแท้ที่จริงแล้วเป็นถึงเจ้าหญิงรัชทายาทของประเทศเล็ก ๆ ในยุโรป และเรื่องวุ่นวายที่เกิดขึ้นเมื่อเด็กสาวธรรมดาต้องฝึกฝนบทเรียนการเป็นเจ้าหญิง

## เนื้อเรื่อง
หลังจากจบการศึกษาจากวิทยาลัย มีอา (เจ้าหญิงอะมีเลีย) จึงเดินทางกลับไปยังประเทศเจโนเวีย เพื่อเข้ารับตำแหน่งราชินี นอกจากบทเรียนด้านการเมืองการปกครองแล้ว มีอายังต้องฝึกอบรมการเป็นราชินีที่ดีอีกด้วย แม้จะยังไม่คุ้นเคยกับประเทศที่ตนต้องปกครองนัก มีอาก็ตั้งใจศึกษาเรียนรู้อย่างเต็มที่ ทุกอย่างคงผ่านไปได้อย่างไม่ลำบากนัก หากรัฐสภาแห่งเจโนเวียจะไม่ประกาศว่า รัชทายาทฝ่ายหญิงจะไม่สามารถขึ้นครองบัลลังก์ได้ หากยังไม่ได้แต่งงาน

เรื่องวุ่นวายจึงเกิดขึ้น เมื่อมีอาจำเป็นต้องหาว่าที่คู่ครองและจัดงานแต่งงานให้ได้ภายใน 30 วัน ก่อนถึงวันราชาภิเษก นอกจากนี้ยังมีคู่แข่ง เสนอตัวเป็นรัชทายาทขึ้นมาอีกคน มีอาจึงต้องดำเนินการหาคู่ครองให้ได้ ไปพร้อม ๆ กับการรับมือกับคู่แข่งที่พร้อมจะจับผิดทุกจุดบกพร่อง เพื่อขัดขวางไม่ให้เธอขึ้นครองราชบัลลังก์ได้

## ตัวละคร
*เจ้าหญิงอะมีเลีย มินยะเนท เธอร์โมโพลิส เรนัลดี แห่ง จีโนเวีย  - แอนน์ แฮททาเวย์ 
* สมเด็จพระราชินีคลารีส เรนัลดี - จูลี่ แอนดรูส์ 
* โจเซฟ / โจ - เฮกเตอร์ เอลิซอนโด 
* ลิลลี่ มอสโควิทซ์ - เฮเธอร์ มาทาราซโซ 
* ลอร์ด นิโคลัส เดเวอเร่อ - คริส ไพน์
* ดยุก แอนดรู จาโคบี้ - คัลลัม บลู
* ลอร์ดพาลิมอร์ - ทอม โพสตัน 
* เจ้าหญิงอาซาน่า - ราเวน
* ชาร์ลอต คัทอะเวย์ - แคทเธอลีน มาแชล
* และอื่นๆ

## เพลงประกอบภาพยนตร์

## แหล่งข้อมูลอื่น
* Siamzone - บันทึกรักเจ้าหญิงวุ่นลุ้นวิวาห์
* J-bics - บันทึกรักเจ้าหญิงวุ่นลุ้นวิวาห์ 
* Official site for the film

หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์อเมริกัน
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในทวีปยุโรป
หมวดหมู่:ภาพยนตร์โดยวอลต์ดิสนีย์พิกเชอส์
เดอะเฟรย์

**เดอะเฟรย์** () เป็นวงดนตรีอัลเทอร์เนทีฟร็อกสี่ชิ้น อเมริกัน จากเดนเวอร์  รวมตัวกันในปี 2002 โดยเพื่อนร่วมชั้นเรียน ไอแซ็ก สเลด และ โจ คิง พวกเขาออกผลงานแรกชุด *How to Save a Life* ในปี 2005 มีเพลงที่รู้จักดีคือ  "How to Save a Life" ที่ขึ้นอันดับ 3 ของชาร์ทบิลบอร์ดฮ็อต 100 และยังเป็นซิงเกิ้ลท็อป 5 ในแคนาดา, ออสเตรเลีย, ไอร์แลนด์, สวีเดน และสหราชอาณาจักร

เดอะเฟรย์ยังคงประสบความสำเร็จกับเพลง "Over My Head (Cable Car)" ที่ติดท็อปเท็นในสหรัฐอเมริกาและแคนาดา อัลบั้ม *How to Save a Life* ขายได้ระดับแผ่นเสียงทองคำขาวคู่ จากการยืนยันของ  RIAA และขายได้ระดับแผ่นเสียงทองคำขาวในออสเตรเลียและนิวซีแลนด์ พวกเขาออกผลงานชุดที่ 2 ชุด *The Fray* ในปี 2009

## ประวัติ

## สมาชิก

## ผลงาน

## รางวัลและการเสนอชื่อ
### Grammy Awards

|-
|rowspan="2"| 2007 || "Over My Head (Cable Car)" || Best Pop Performance by a Duo or Group with Vocal || 
|-
|"How to Save a Life" || Best Rock Performance by a Duo or Group with Vocal || 
|-
|rowspan="2"| 2010 || "The Fray" || Best Pop Vocal Album || 
|-
|"Never Say Never" || Best Pop Performance by a Duo or Group with Vocal || 

### Billboard Music Awards

|-
|rowspan="4"| 2006 || "How to Save a Life" ||Digital Album of the Year|| 
|-
|rowspan="3"| "The Fray" ||Digital Album Artist of the Year|| 
|-
|Digital Songs Artist of the Year|| 
|-
|New Artist of the Year|| 

### Planeta Awards
Planeta Awards เป็นพิธีมอบรางวัลประจำปีของเปรูที่จัดโดย Radio Planeta The Fray

|-
|rowspan="2"| 2007 || The Fray|| New Rock Artist of the Year || 
|-
| "How to Save a Life" || Ballad of the Year || 

### Teen Choice Awards

|-
| 2007 || The Fray || Choice Music: Breakout Group || 
|-
| 2009 ||"You Found Me" || Choice Music: Rock Track || 

### Premios 40 Principales

|-
| 2007
| "How to Save a Life"
| Best International Song
| 

### APRA Awards

|-
| 2010 || "You Found Me" || International Work of the Year || 

## อ้างอิง

หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2545
ซิมพลีเรด

**ซิมพลีเรด** () เป็นวงป็อปและโซลจากอังกฤษ ที่มีแนวเพลงที่ได้รับอิทธิพลจากดนตรีแจ๊ซ, เลิฟเวอส์ร็อกและบลู-อายด์โซล ในปี ค.ศ. 1986 พวกเขามีซิงเกิลฮิตอันดับ 1 ทั้งอังกฤษและอเมริกาอย่างเพลง "Holding Back the Years" ต่อมาในปี ค.ศ. 1989 นำผลงานของฮาโรลด์ เมลวิน มาทำใหม่ในเพลง "If You Don't Know Me By Now" ถือว่าเป็นซิงเกิลอันดับ 1 เพลงที่สองในอเมริกาของวงนี้

ในปี ค.ศ. 1995 หลังจากออกอัลบั้ม *Stars* มาแล้ว 2 ปี ซิมพลีเรดมีซิงเกิลฮิต "Fairground" ขึ้นอันดับ 1 ในสหราชอาณาจักร

หลังจากอยู่ร่วมกับวงมาเป็นเวลา 25 ปี มิค ฮัคนอลล์ สมาชิกวงรุ่นแรกที่ยังคงอยู่กับวงจนถึงปัจจุบัน ได้ประกาศว่าทางวงจะจัดการแสดงสดไปทั่วโลกตลอดปี ค.ศ. 2009 รวมถึงมีการแสดงในประเทศไทยด้วย เพื่อเป็นการอำลาแฟนเพลง ก่อนจะยุบวงในปี ค.ศ. 2010

ปี ค.ศ. 2015 ซิมพลีเรดกลับมารวมตัวกันอีกครั้ง เพื่อแสดงคอนเสิร์ตครบรอบ 30 ปีของวง

## สมาชิก
* มิค ฮัคนอลล์ (Mick Hucknall) – ร้องนำ (1985–2010, 2015–ปัจจุบัน)
* เอียน เคอร์คัม (Ian Kirkham) – เครื่องเป่าลมไม้, คีย์บอร์ด (1986–2010, 2015–ปัจจุบัน)
* เคนจิ ซูซูกิ (Kenji Suzuki) – กีตาร์ (1998–2010, 2015–ปัจจุบัน)
* เควิน โรบินสัน (Kevin Robinson) – เครื่องเป่าลมทองเหลือง, ร้องประสาน (1999–2010, 2015–ปัจจุบัน)
* โรมัน ร็อธ (Roman Roth) – กลองชุด (2015–ปัจจุบัน)
* แกรี แซงก์ชูอะรี (Gary Sanctuary) – คีย์บอร์ด (2023–ปัจจุบัน)
* โอเรโฟ โอรักวูอี (Orefo Orakwue) – กีตาร์เบส (2024–ปัจจุบัน)

## ผลงาน
;อัลบั้ม
* *Picture Book* (1985)
* *Men and Women* (1987)
* *A New Flame* (1989)
* *Stars* (1991)
* *Life* (1995)
* *Blue* (1998)
* *Love and the Russian Winter* (1999)
* *It's Only Love*  (2000)
* *Home* (2003)
* *Simplified* (2005)
* *Stay* (2007)
* *Big Love* (2015)
* *Blue Eyed Soul* (2019)
* *Time* (2023)

;ซิงเกิล
* "Holding Back the Years" (1985)
* "Something Got Me Started" (1991)
* "Stars" (1991)
* "Fairground" (1995)

## อ้างอิง

## แหล่งข้อมูลอื่น
* 

หมวดหมู่:กลุ่มดนตรีป็อปสัญชาติอังกฤษ
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2527
หมวดหมู่:กลุ่มดนตรีโซลสัญชาติอังกฤษ
หมวดหมู่:กลุ่มดนตรีจากแมนเชสเตอร์
พอลลา

**พอลลา** หรือ **พอลล่า** () โดยทั่วไปเป็นชื่อของผู้หญิง และสามารถหมายถึง

## บุคคล
* พอลล่า เทเลอร์ นักแสดง
* พอลลา อับดุล นักร้องและนักแสดงชาวอเมริกัน

## ตัวละครในบันเทิงคดี
* พอลล่า (เอาชีวิตรอดซีรีส์) - ตัวละครจากเรื่องเอาชีวิตรอด
* พอลล่า ไพรซ์ - ตัวละครจากเรื่องเดอะลาวด์เฮาส์

## ดูเพิ่ม
* 

หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:นามสกุล
โกลเรียอัลบราโบปูเอโบล

เพลงชาติเวเนซุเอลามีชื่อว่า **โกลเรียอัลบราโบปูเอโบล** ( แปลว่า ประชาผู้หาญกล้าจงรุ่งโรจน์) ประพันธ์คำร้องเมื่อปี ค.ศ. 1810 โดยแพทย์และนักหนังสือพิมพ์ชื่อ บิเซนเต ซาเลียส (Vicente Salias) ส่วนทำนองเพลงนี้รู้จักกันในอีกชื่อหนึ่งนับตั้งแต่ปี ค.ศ. 1840 (พ.ศ. 2383) คือ "ลามาร์เซเยซาเบเนโซลานา" () หรือ "มาร์แซแยซเวเนซุเอลา" เนื่องด้วยทำนองเพลงนี้มีความคล้ายคลึงกับเพลงลามาร์แซแยซ ซึ่งเป็นเพลงชาติของประเทศฝรั่งเศส ประพันธ์โดยฮวน โฮเซ ลันดาเอตา (Juan José Landaeta) เพลงนี้ได้ประกาศใช้เป็นเพลงชาติ ตามคำสั่งของประธานาธิบดี อันโตนิโอ กุซมัน บลังโก (Antonio Guzmán Blanco) เมื่อวันที่ 25 พฤษภาคม ค.ศ. 1881  

ในข้อมูลการศึกษาบางแห่งเมื่อไม่นานมานี้ได้กล่าวว่า แท้จริงแล้วผู้ประพันธ์บทร้องเพลงชาติคือ อันเดรส เบโย ไม่ใช่บิเซนเต ซาเลียสอย่างที่เข้าใจกันทั่วไป ส่วนผู้ประพันธ์ทำนองตัวจริงคือลิโน กายาร์โด อย่างไรก็ตาม ข้อสันนิษฐานดังกล่าวยังไม่มีการรับรองและยังไม่เป็นที่ยอมรับโดยทั่วไปจากชาวเวเนซุเอลา

## เนื้อร้อง
### เนื้อร้องฉบับดั้งเดิม

### เนื้อร้องร่วมสมัย

### บทร้องภาษาพื้นเมือง

## ดูเพิ่ม
* ธงชาติเวเนซุเอลา
* ตราแผ่นดินของเวเนซุเอลา

## อ้างอิง
### เชิงอรรถ

### บรรณานุกรม

## แหล่งข้อมูลอื่น

; แหล่งรวบรวมข้อมูลและไฟล์เสียง
* บันทึกเหตุการณ์สำคัญของเวเนซุเอลา 
* เพลงชาติเวเนซุเอลา - Gloria al Bravo Pueblo (1810)  
* เพลงชาติเวเนซุเอลา (บรรเลง)  
; วีดิทัศน์
* โกลเรียอัลบราโบปวยโบล (บทร้องฉบับ พ.ศ. 2353)
* โกลเรียอัลบราโบปวยโบล (ฉบับสังเขป พ.ศ. 2530) สถานีโทรทัศน์แห่งชาติเวเนซูเอลา
* โกลเรียอัลบราโบปวยโบล โดยวงดุริยางค์ทหารกองทัพเวเนซูเอลา
* โกลเรียอัลบราโบปวยโบล (ฉบับพิธีการ) โดยวงดุริยางค์ออเครสตราซิมอน โบลิบาร์
* โกลเรียอัลบราโบปวยโบล โดยวงดุริยางค์ออเครสตราซิมอน โบลิบาร์

หมวดหมู่:เพลงชาติ
หมวดหมู่:สัญลักษณ์ของประเทศเวเนซุเอลา
หมวดหมู่:เพลงภาษาสเปน
นิกเคลแบ็ก

**นิกเคลแบ็ก** () เป็นวงร็อกจากแคนาดา ก่อตั้งวงในฮานนา อัลเบอร์ตา โดย แชด โครเกอร์, ไมค์ โครเกอร์, ไรอัน พีก และอดีตมือกลอง แบรนดอน โครเกอร์ (มือกลองปัจจุบันคือ แดเนียล อแดร์) แนวเพลงของวงโดยทั่วไปคือ อัลเทอร์เนทีฟ หรือ ฮาร์ดร็อก ในบางครั้งเว็บไซต์ออลมิวสิกจะจัดกลุ่มอยู่ใน อัลเทอร์เนทีฟเมทัลด้วย

ถึงแม้ว่าวงจะมาจากฮานนา อัลเบอร์ตา เมืองเล็ก ๆ ทางตะวันตกของคาลการี แต่ปัจจุบันพวกเขาอยู่ที่แวนคูเวอร์ ,บริทิช โคลัมเบีย ประเทศแคนาดา ชื่อของวงมาจาก เงินเหรียญแคนาดาที่สมาชิกวง ไมค์ โครเกอร์ ให้ลูกค้าเมื่อเขาทำงานอยู่ที่ร้านสตาร์บักส์ เขามักจะพูดบ่อย ๆ ว่า "นี่ครับ เงินเหรียญของคุณ" ()

วงเซ็นสัญญาภายใต้เครืออีเอ็มไอที่บ้านเกิด และโรดรันเนอร์เรคคอร์ดส ในส่วนที่เหลือของโลก 

## ผลงาน

**[[Curb (album)|Curb]]* (2018)
**[[The State (album)|The State]]*  (2000)
**[[Silver Side Up]]*  (2001)
**[[The Long Road]]*   (2003) 
**[[All the Right Reasons]]*  (2005)
**[[Dark Horse (Nickelback album)|Dark Horse]]* (2008)
**[[Here And Now]] * (2011)
*''Feed the Machine'' (2017)
* *Get Rollin*' (2022)

## อ้างอิง

หมวดหมู่:กลุ่มดนตรีสัญชาติแคนาดา
หมวดหมู่:กลุ่มดนตรีที่ก่อตั้งในปี พ.ศ. 2538
หมวดหมู่:นิกเคลแบ็ก
อู๋ เมิ่งต๋า

**อู๋ เมิ่งต๋า** (; ; 2 มกราคม พ.ศ. 2495 - 	27 กุมภาพันธ์ พ.ศ. 2564) คนไทยนิยมเรียก **อู๋ ม่งต๊ะ** เป็นนักแสดงชาวฮ่องกง ที่มีชื่อเสียงจากบทลูกคู่ตัวเอก บทตลก และเป็นลูกคู่ในภาพยนตร์ของโจว ซิงฉือ เป็นจำนวนมาก จนเป็นสัญลักษณ์ประจำตัวภาพยนตร์ของโจว ซิงฉือ โดยปริยาย

## ประวัติ
อู๋ ม่งต๊ะ เป็นชาวมณฑลฝูเจี้ยน จีนแผ่นดินใหญ่ เริ่มมีผลงานแสดงตั้งแต่ปี 1975 (พ.ศ. 2518) หลังจากเขาจบหลักสูตรการแสดงของค่ายสถานีโทรทัศน์ทีวีบี ในรุ่นปี 1974 (พ.ศ. 2517)  มีผลงานโดดเด่นหลายเรื่อง อย่างเช่น บทบาทในซีรีส์เรื่อง ชอลิ้วเฮียง นำแสดงโดย เจิ้ง เส้าชิว , นักสู้ผู้พิทักษ์ (Police Cadet '84) นำแสดงโดย เหลียง เฉาเหว่ย  แต่บทบาทเป็นที่จดจำ คือบทบาทในซีรีส์เล่นคู่กับโจว ซิงฉือ เรื่อง จอมยุทธสะท้านโลกันตร์ (The Final Combat ,1989) 

ในยุคทศวรรษที่ 90 อู๋ ม่งต๊ะ หันมาแสดงภาพยนตร์ แจ้งเกิดในบทสมทบที่โดดเด่นที่สุดแห่งยุค ในเรื่อง ผู้หญิงข้าใครอย่าแตะ (A Moment of Romance ,1990) เป็นลูกคู่กับหลิว เต๋อหัว จนเขาได้รับรางวัลตุ๊กตาทองนักแสดงสมทบชายยอดเยี่ยม(Best Supporting Actor) จากเวทีฮ่องกงฟิล์ม อวอร์ด ครั้งที่ 10 ประจำปี 1990 และหันมาแสดงบทตลกโปกฮาเป็นลูกคู่ในภาพยนตร์ของโจว ซิงฉือ ตั้งแต่เรื่อง คนตัดเซียน (All for the Winner, 1990)  , คนตัดคน 2 (God of Gamblers 2 ,1990) เป็นต้นมา 

อู๋ ม่งต๊ะ มีผลงานแสดงภาพยนตร์มากมาย ผลงานที่แสดงร่วมกับโจว ซิงฉือ และได้รับยกย่องว่าโดดเด่นที่สุดในยุคต้น 90s ก็คือภาพยนตร์เรื่อง คนเล็กนักเรียนโต (Fight Back to School ,1991) และรับบทพ่อของทั้งโจว ซิงฉือ และหลิว เต๋อหัว ในภาพยนตร์เรื่อง คนกัดคน (Tricky Brains ,1991) ที่ทั้งสองเรื่องนี้ได้กลายเป็นภาพยนตร์ต้นแบบให้โจว ซิงฉือ พัฒนาภาพยนตร์ตลกในรูปแบบของตัวเองในเวลาต่อมา 

นอกจากจะเป็น "คู่หูคู่ฮา" ในภาพยนตร์ของโจว ซิงฉือแล้ว อู๋ ม่งต๊ะยังได้แสดงภาพยนตร์ในบทลูกคู่กับหลิว เต๋อหัว อีกหลายเรื่อง อย่างเช่น มังกรขันจอหว่อ รวยรักนะจะบอกให้ (Dance With Dragon ,1991) ชีวิตเธอชีวิตข้าชีวิตเดียว (The Prince of Temple Street ,1992) ชาตินี้ถึงทีข้า ชาติหน้าก็ข้าอีกนั่นแหละ (Gameboy Kids ,1992) เซียวฮื่อยี้ กระบี่ไม่มีคำตอบ (Handsome Sibling ,1992)  เป็นต้น 

ภาพยนตร์เรื่องสุดท้ายที่เขาแสดงร่วมกับโจว ซิงฉือ ก็คือ นักเตะเสี้ยวลิ้มยี่ (Shaolin Soccer ,2001) หลังจากนั้น เขาก็เริ่มป่วยมีปัญหาสุขภาพเรื้อรังด้วยโรคหัวใจยาวนานร่วมสิบปี ภาพยนตร์เรื่อง คนเล็กของเล่นใหญ่ (CJ7 ,2008) เดิมบทตัวเอกจะเป็นของอู๋ ม่งต๊ะ โจว ซิงฉือจะกำกับการแสดงอย่างเดียวแต่เพราะปัญหาสุขภาพ โจว ซิงฉือจึงรับบทแสดงแทน ภาพยนตร์เรื่องล่าสุดของเขา คือ หนังไซไฟอวกาศกู้โลกจากจีนแผ่นดินใหญ่ เรื่อง ปฏิบัติการฝ่าสุริยะ (The Wandering Earth ,2019)   

ภาพยนตร์ที่แสดงโดย อู๋ เมิ่งต๋า เมื่อเข้ามาฉายในประเทศไทย จะพากย์เสียงโดยนักพากย์เพียงคนเดียว คือ เกรียงศักดิ์ เหรียญทอง จนเป็นเอกลักษณ์

## การเสียชีวิต

อู๋ ม่งต๊ะ เสียชีวิตเมื่อวันที่ 27 กุมภาพันธ์ พ.ศ. 2564 สาเหตุคือโรคมะเร็งตับ

## อ้างอิง

## แหล่งข้อมูลอื่น
* 

หมวดหมู่:นักแสดงจีน
หมวดหมู่:นักแสดงฮ่องกง
หมวดหมู่:บุคคลจากมณฑลฝูเจี้ยน
หมวดหมู่:เสียชีวิตจากมะเร็ง
หมวดหมู่:เสียชีวิตจากมะเร็งตับ
หมวดหมู่:บุคคลที่เสียชีวิตจากโรคมะเร็งตับ
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:คริสต์ศาสนิกชนชาวฮ่องกง
วิทยาดาวเคราะห์

**วิทยาศาสตร์ดาวเคราะห์** (; หรือ planetology) เป็นสาขาวิชาหนึ่งที่ใกล้เคียงกับดาราศาสตร์ดาวเคราะห์ เป็นศาสตร์ที่เกี่ยวข้องกับดาวเคราะห์ ระบบดาวเคราะห์ และระบบสุริยะ เป็นการศึกษาวิทยาศาสตร์แบบย้อนกลับ (diverse sciences) และอาจนับเป็นส่วนหนึ่งของการศึกษาวิทยาศาสตร์เกี่ยวกับโลกก็ได้ แนวทางในการศึกษาวิจัยจะค่อนไปในทางที่เกี่ยวข้องกับดาราศาสตร์ การสำรวจอวกาศ (โดยเฉพาะภารกิจที่ใช้ยานสำรวจอัตโนมัติหรือหุ่นสำรวจ) โดยมีการทำการทดสอบวัตถุท้องฟ้าเช่น หิน หรือดาวตกที่เก็บมาได้ ธรณีดาราศาสตร์ถือเป็นการศึกษาแขนงหนึ่งที่สำคัญและเกี่ยวเนื่องกับวิทยาศาสตร์ดาวเคราะห์อย่างมาก

## การศึกษาวัตถุธรณีของดาวเคราะห์

## การศึกษาสนามแรงแบบต่างๆ ของดาวเคราะห์

## หัวข้อศึกษาโดยหลัก
* ดาวเคราะห์น้อย 
* ดาวแคระน้ำตาล
* กลศาสตร์ท้องฟ้า
* ดาวหาง 
* แผ่นดินไหว 
* ดาวเคราะห์นอกระบบ
* ดาวแก๊สยักษ์ 
* ฟิสิกส์ธรณีวิทยา
* ดวงจันทร์น้ำแข็ง
* แถบไคเปอร์ 
* แม็กนีโตสเฟียร์ 
* ดาวเคราะห์ 
* ระบบดาวเคราะห์ 
* ทฤษฎีต่างๆ เกี่ยวกับดาวพลูโต 
* อุณหภูมิในอวกาศ
* ระบบดาวฤกษ์
* ดวงอาทิตย์ 
* วงโคจรสั่นพ้อง

## แหล่งข้อมูลอื่น
* E. Grayzeck, D. R. Williams (2006-05-11). "Lunar and Planetary Science". NASA. Retrieved on 2006-08-21. 
* NASA Mars Exploration Home
* NASA Cassini Mission to Saturn 
* NASA DAWN Mission to the Asteroid Belt
* NASA MESSENGER Mission to Mercury
* European Space Agency
* Lunar and Planetary Lab at the University of Arizona
* Planetary Sciences at UCLA 
* Planetary Science Research Discoveries

หมวดหมู่:วิทยาศาสตร์ดาวเคราะห์
หมวดหมู่:สาขาวิชาดาราศาสตร์
ดาราศาสตร์ดาราจักรนอกระบบ

**ดาราศาสตร์ดาราจักรนอกระบบ** () คือสาขาวิชาหนึ่งของการศึกษาดาราศาสตร์ที่เกี่ยวกับวัตถุอันอยู่พ้นไปจากดาราจักรทางช้างเผือกของเรา (หรืออาจกล่าวว่า เป็นการศึกษาวัตถุทางดาราศาสตร์ทุกชนิดที่มิได้อยู่ในขอบเขตของดาราศาสตร์ดาราจักร) 

ผลจากการที่เครื่องมือวัดและตรวจจับต่าง ๆ มีการพัฒนามากขึ้น ทำให้เราสามารถมองเห็นวัตถุที่อยู่ในห้วงอวกาศอันไกลมาก ๆ ได้ และยังสามารถคำนวณระยะห่างได้ด้วย การศึกษาในศาสตร์นี้จึงอาจแบ่งได้เป็น ดาราศาสตร์ดาราจักรนอกระบบใกล้ (Near-Extragalactic Astronomy) และดาราศาสตร์ดาราจักรนอกระบบไกล (Far-Extragalactic Astronomy) กลุ่มของดาราจักรนอกระบบใกล้คือการศึกษาดาราจักรต่าง ๆ ที่อยู่ในกลุ่มท้องถิ่น ซึ่งอยู่ใกล้พอจะทำการวิเคราะห์องค์ประกอบอย่างละเอียดได้ (เช่น ซากซูเปอร์โนวา กลุ่มดาว) ส่วนดาราจักรนอกระบบไกลจะสามารถศึกษาได้แต่ปรากฏการณ์ที่สว่างมาก ๆ จนเป็นที่สังเกตเห็น

หัวข้อการศึกษาบางส่วนได้แก่

* กลุ่มและกระจุกดาราจักร 
* เควซาร์ 
* ดาราจักรวิทยุ
* ซูเปอร์โนวา

## ดูเพิ่ม
* กำเนิดและวิวัฒนาการของดาราจักร


หมวดหมู่:สาขาวิชาดาราศาสตร์
พิวริตัน

[thumb|right|300px|ระเบียงภาพนัก[เทววิทยาคริสเตียนพิวริตันจากคริสต์ศตวรรษที่ 17: ทอมัส โกจ (Thomas Gouge), วิลเลียม บริดจ์ (William Bridge), ทอมัส แมนตัน (Thomas Manton), จอห์น ฟลาเวล (John Flavel), ริชาร์ด ซิบบส์ (Richard Sibbes), สตีเฟน ชาร์น็อค (Stephen Charnock), วิลเลียม เบทส์ (William Bates), จอห์น โอเว็น (John Owen), จอห์น เฮาว์ (John Howe) และ ริชาร์ด แบ็กซ์เตอร์ (Richard Baxter)]]

**พิวริตัน** () จาก คริสต์ศตวรรษที่ 16 และ คริสต์ศตวรรษที่ 17 เป็นคำที่ใช้เรียกกลุ่มคริสต์ศาสนิกชนที่สนับสนุนความเชื่อทางปรัชญาและการกระทำพิธีทางศาสนาที่  “บริสุทธิ์” (“Purity”) กว่า และความเคร่งครัดส่วนบุคคล กลุ่มพิวริตันเชื่อว่าการปฏิรูปศาสนาในอังกฤษ (English Reformation) ยังไม่เพียงพอและคริสตจักรแห่งอังกฤษยังทำพิธีศาสนาที่ไม่ต่างไปจากพิธีศาสนาของศาสนจักรโรมันคาทอลิกเท่าใดนัก คำว่า  “พิวริตัน” เป็นคำที่ใช้เรียกแทนคำว่า  “คาร์ธาร์” ที่ใช้เรียกผู้ที่มีหัวรุนแรงที่เป็นผู้นับถือลัทธิคาร์ธาริสม์ (Catharism) ในฝรั่งเศส บางครั้งกลุ่มเพียวริตันก็ร่วมมือกับคณะเพรสไบทีเรียน (Presbyterian) ในการตั้งข้อเสนอเพื่อที่จะทำให้นิกายเชิร์ชออฟอิงแลนด์ใกล้กับคริสตจักรปฏิรูป (Reformed Churches) บนแผ่นดินใหญ่ยุโรปมากขึ้น

## อ้างอิง

## ดูเพิ่ม
* เทววิทยาคริสเตียน
* คริสตจักรแห่งอังกฤษ
* โรมันคาทอลิก
* โปรเตสแตนต์

## แหล่งข้อมูลอื่น

*  ความคิดของพิวริตัน , ข้อเขียนของพิวริตันและผู้นิยม
* บทเทศนาพิวริตัน 
* แหล่งข้อมูลเกี่ยวกับพิวริตันที่ Monergism.com
* บทเทศนาโดยพิวริตัน  ที่ Reformed Sermon Archives
* พิวริตันเคยทำอะไรให้เรา, โอลิเวอร์? The Independent, ลอนดอน, 16 กันยายน 2008 

หมวดหมู่:นิกายในศาสนาคริสต์
หมวดหมู่:คำศัพท์ศาสนาคริสต์
หมวดหมู่:ประวัติศาสตร์อังกฤษ
พังพอนกินปู

**พังพอนกินปู** หรือ **พังพอนยักษ์** () เป็นหนึ่งในสองชนิดของสัตว์จำพวกพังพอนที่พบในประเทศไทย มีชื่อวิทยาศาสตร์ว่า *Herpestes urva*  

เป็นพังพอนขนาดใหญ่ มีลักษณะเด่นคือ มีแถบสีขาวจากมุมปากลาดยาวไปตามข้างคอจนถึงหัวไหล่ หางยาวประมาณครึ่งหนึ่งของลำตัว ขนที่หางเป้นพวง สีขนบริเวณลำตัวเป็นสีน้ำตาลอมเทา คอมีสีดำ หน้าอกมีสีน้ำตาลแดง ท้องมีสีน้ำตาลอ่อน ขนมีสีน้ำตาลเข้มหรือดำ

มีความยาวลำตัวและหาง 44-48 เซนติเมตร ความยาวหาง 26.5-31 เซนติเมตร น้ำหนัก 3-4 กิโลกรัม

มีการกระจายพันธุ์ตั้งแต่ภาคใต้ของจีนแผ่นดินใหญ่รวมทั้งเกาะไหหลำและเกาะไต้หวัน, เนปาล ภาคตะวันออกของพม่า, ไทย, ลาว, กัมพูชา, เวียดนามและมาเลเซีย ในประเทศไทยพบที่เขตรักษาพันธุ์สัตว์ป่าภูเขียว

มักอาศัยอยู่ตามลำพัง ยกเว้นช่วงฤดูผสมพันธุ์ มักอาศัยอยู่ตามป่าใกล้กับแหล่งน้ำ ป่าเต็งรัง, ป่าเบญจพรรณ หากินโดยจับสัตว์ที่มีขนาดเล็กกว่ากินเป็นอาหาร โดยเฉพาะสัตว์ที่อยู่ใกล้แหล่งน้ำ เช่น ปู, ปลา, กุ้ง, หอย แมลงน้ำ นกน้ำ แมงป่อง แมงมุม ตะขาบ  งู ออกหากินในเวลากลางคืน พังพอนกินปูสามารถว่ายน้ำและดำน้ำได้เป็นอย่างดี

ปัจจุบันเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 ไซเตสจัดพังพอนกินปูไว้ในบัญชีหมายเลข 3 ประเทศไทยจัดเป็นสัตว์ป่าคุ้มครอง


## อ้างอิง
* [พังพอนกินปู](http://www.verdantplanet.org/animalfiles/crab-eating_mongoose_(Herpestes_urva).php) 

## แหล่งข้อมูลอื่น

### ดูเพิ่ม

* สัตว์เลี้ยงลูกด้วยนมในประเทศไทย, จอห์น พาร์, สารคดี
* Crab Eating Mongoose from Lioncrusher's Domain
* Crab-eating mongoose from Wildlife Institute of India
* Crab-eating mongoose from Taiwan's Ecological Conservation
* Crab-eating Mongoose from Wikipedia

หมวดหมู่:สัตว์ป่าคุ้มครอง
หมวดหมู่:สัตว์
หมวดหมู่:สัตว์มีแกนสันหลัง
หมวดหมู่:สัตว์มีกระดูกสันหลัง
หมวดหมู่:สัตว์เลี้ยงลูกด้วยน้ำนม
ก
ก
หมวดหมู่:สัตว์ที่พบในประเทศไทย
อูโก เดียนโซ

**อูโก เดียนโซ** () นักมวยสากลชาวเม็กซิโก เกิดเมื่อ 14 ตุลาคม พ.ศ. 2517 ที่กรุงเม็กซิโกซิตี ประเทศเม็กซิโก สถิติการชก 44 ครั้ง ชนะ 31 (น็อก 15) เสมอ 1 แพ้ 12 

## เกียรติประวัติ

* แชมป์ WBC Continental Americas รุ่นแบนตั้มเวท
** ชิง 13 ธันวาคม 2540 ชนะคะแนน เซร์ฆิโอ มิลัน ที่เม็กซิโก
** ป้องกันแชมป์ครั้งที่ 1, 16 พฤษภาคม 2541 ชนะน็อก โฮเซ ฟรานซิสโก ซาราเบีย ยก 9 ที่เม็กซิโก
** ป้องกันแชมป์ครั้งที่ 2, 21 พฤศจิกายน 2541 ชนะน็อก เซร์ฆิโอ มิลัน ยก 9 ที่เม็กซิโก
** ป้องกันแชมป์ครั้งที่ 3, 8 พฤษภาคม 2542 ชนะน็อก อีริก โลเปซ ยก 11 ที่เม็กซิโก
** ป้องกันแชมป์ครั้งที่ 4, 31 กรกฎาคม 2542 ชนะน็อก เซร์ฆิโอ อากิยา ยก 10 ที่เม็กซิโก
** ป้องกันแชมป์ครั้งที่ 5, 11 ธันวาคม 2542 ชนะคะแนน ริคาร์โด เมดินา ที่เม็กซิโก
** เสียแชมป์ 11 มีนาคม 2543 แพ้น็อก เอบังเฮลิโอ เปเรซ ยก 10 ที่สหรัฐ
* แชมป์เม็กซิโกรุ่นแบนตั้มเวท (2541 – 2544)
* แชมป์ NABF รุ่นแบนตั้มเวท
** ชิง 1 กรกฎาคม 2543 ชนะคะแนน ฟรันซิสโก มาเตออส ที่เม็กซิโก
** ป้องกันแชมป์ครั้งที่ 1, 7 ตุลาคม 2543 ชนะคะแนน เอบังเฮลิโอ เปเรซ ที่เม็กซิโก
* แชมป์ WBC Latin American รุ่นแบนตั้มเวท
** ชิง 12 เมษายน 2545 ชนะคะแนน โฮเซ ลอเรนโน ที่สหรัฐ
** ป้องกันแชมป์ครั้งที่ 1, 28 มิถุนายน 2545 ชนะคะแนน ฟรันซิสโก เตเฆโดร์ ที่สหรัฐ
* แชมป์ WBC Mundo Hispano รุ่นซูเปอร์แบนตั้มเวท
** ชิง 14 ตุลาคม 2547 ชนะน็อก มิเกล อังเฆล มุนกิอา ยก 5 ที่เม็กซิโก
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นแบนตั้มเวท 30 มีนาคม 2544 แพ้คะแนน พอล อายาลา ที่สหรัฐ
** ชิงแชมป์โลก WBC รุ่นแบนตั้มเวท 1 พฤษภาคม 2546 แพ้คะแนน วีระพล นครหลวงโปรโมชั่น ที่กทม.
** ชิงแชมป์ WBA Fedecentro รุ่นซูเปอร์แบนตั้มเวท 1 สิงหาคม 2546 แพ้คะแนน เมาริซีโอ มาร์ตีเนซ ที่สหรัฐ
** ชิงแชมป์ NABA รุ่นแบนตั้มเวท 21 เมษายน 2547 แพ้คะแนน สเตเว มอลิเตอร์ ที่แคนาดา
** ชิงแชมป์ WBO Latino รุ่นจูเนียร์​เ​ฟ​เธอร์เวท 4 สิงหาคม 2550 แพ้น็อก ฆวน มานูเอล โลเปซ ยก 10 ที่สหรัฐ

## อ้างอิง
* สถิติการชก boxrec.com 
หมวดหมู่:นักมวยสากลชาวเม็กซิโก
หมวดหมู่:บุคคลจากเม็กซิโกซิตี
จักรพรรดินีเฮเลนา

**เฮเลนาแห่งคอนสแตนติโนเปิล** () หรือที่รู้จักกันในนามว่า **นักบุญเฮเลนา** หรือ **นักบุญเฮเลนา เอากุสตา** หรือ **นักบุญเฮเลนาแห่งคอนสแตนติโนเปิล** เป็นนักบุญในศาสนาคริสต์ที่เกิดเมื่อราว ค.ศ. 250  ที่เมืองเดรพานุม ในอานาโตเลีย และสิ้นพระชนม์ราว ค.ศ. 330 ที่เมืองคอนสแตนติโนเปิลในจักรวรรดิโรมัน นักบุญเฮเลนาแห่งคอนสแตนติโนเปิลเป็นพระมเหสีในจักรพรรดิคอนสแตนติอัส คลอรัส และเป็นพระราชนนีในจักรพรรดิคอนสแตนตินที่ 1 เชื่อกันว่าทรงเป็นผู้พบกางเขนแท้ (True Cross) ระหว่างเสด็จไปแสวงบุญที่กรุงเยรูซาเลมและได้นำกลับมาด้วย

## อ้างอิง

## ดูเพิ่ม
* นักบุญ 
* กางเขนแท้

หมวดหมู่:นักบุญชาวโรมัน
หมวดหมู่:นักบุญในคริสต์ศตวรรษที่ 4
หมวดหมู่:กลโกธา
มัทธีอัสอัครทูต

**นักบุญมัทธีอัส** (; ) เป็นนักบุญในศาสนาคริสต์ เสียชีวิตเมื่อราว ค.ศ. 80 
ในหนังสือกิจการของอัครทูตกล่าวถึงนักบุญมัทธีอัสว่าเป็นหนึ่งในอัครทูตสิบสองคน โดยท่านได้รับเลือกจากอัครทูตที่เหลืออยู่สิบเอ็ดคนเพื่อแทนยูดาส อิสคาริโอท ที่ทรยศพระเยซูแล้วฆ่าตัวตายไป หลังจากได้รับเลือกเป็นอัครทูตแล้ว มัทธีอัสกับอัครทูตคนอื่น ๆ ก็ได้รับพระวิญญาณบริสุทธิ์พร้อมกันในเทศกาลเพนเทคอสต์ ซึ่งเป็นวันที่ 50 หลังจากการคืนพระชนม์ของพระเยซู

คริสตจักรโรมันคาทอลิกยกย่องอัครทูตมัทธีอัสเป็นนักบุญ เดิมจัดวันฉลองท่านในวันที่ 24 กุมภาพันธ์ ต่อมาจึงย้ายมาเป็นวันที่ 14 พฤษภาคมของทุกปี

## อ้างอิง

## ดูเพิ่ม
* เซนต์ 
* อัครทูต

หมวดหมู่:บุคคลที่เกิดในคริสต์ศตวรรษที่ 1
หมวดหมู่:บุคคลที่เสียชีวิตในคริสต์ศตวรรษที่ 1
หมวดหมู่:อัครทูต
หมวดหมู่:นักบุญจากพันธสัญญาใหม่
หมวดหมู่:สาวกเจ็ดสิบคน
ยอห์นอัครทูต

**นักบุญยอห์นอัครทูต** (; ) เป็นนักบุญและอัครทูต เกิดเมื่อราว ค.ศ. 6  ที่แคว้นกาลิลี ในแผ่นดินศักดิ์สิทธิ์ และเสียชีวิตราว ค.ศ. 100  ที่เมืองเอเฟซัส ในอานาโตเลีย นักบุญยอห์นอัครทูตเป็นหนึ่งในอัครทูตสิบสองท่าน และเชื่อกันว่าเป็นผู้ประพันธ์หนังสือหลายเล่มในคัมภีร์ไบเบิล ได้แก่ พระวรสารนักบุญยอห์น จดหมายของยอห์น (Epistles of John) และหนังสือวิวรณ์ นักวิชาการสมัยใหม่เชื่อว่ายอห์นอัครทูต ยอห์นผู้นิพนธ์พระวรสาร และยอห์นแห่งปัทมอส (John of Patmos) เป็นคนละท่านกัน จากหลักฐานบางอย่างทำให้เชื่อว่ายอห์นแห่งปัทมอสเป็นผู้ประพันธ์เฉพาะหนังสือวิวรณ์ แต่ไม่ได้แต่งพระวรสารนักบุญยอห์นและบทจดหมาย เพราะผู้ประพันธ์วิวรณ์มักจะกล่าวถึงตนเองว่า “ยอห์น” หลายครั้ง แต่ผู้ประพันธ์พระวรสารมิได้กล่าวถึงตนเองโดยตรง

## อ้างอิง

## ดูเพิ่ม
* นักบุญ 
* อัครทูต
* มรณสักขีในศาสนาคริสต์

หมวดหมู่:อัครทูต
หมวดหมู่:นักบุญจากแผ่นดินศักดิ์สิทธิ์
หมวดหมู่:นักบุญในคริสต์ศตวรรษที่ 1
หมวดหมู่:มรณสักขีในศาสนาคริสต์
หมวดหมู่:นักบุญจากพันธสัญญาใหม่
หมวดหมู่:ครอบครัวของพระเยซู
ฟีลิปอัครทูต

**ฟีลิปอัครทูต** () เป็นอัครทูตคนหนึ่งของพระเยซู คริสต์ศาสนิกชนเชื่อสืบกันมาว่าเขาได้เผยแผ่ศาสนาในประเทศกรีซ ประเทศซีเรีย และฟริเจีย จนถึงแก่กรรมเพราะถูกตรึงกางเขนที่เมืองเฮียราโพลิส ในปี ค.ศ. 80 

คริสตจักรโรมันคาทอลิกกำหนดให้วันฉลองนักบุญฟีลิปและนักบุญยากอบ บุตรอัลเฟอัส อยู่ในวันเดียวกันคือวันที่ 1 พฤษภาคมของทุกปี ขณะที่คริสตจักรอีสเทิร์นออร์ทอดอกซ์จัดการฉลองในวันที่ 14 พฤศจิกายน 

ที่หอสมุดนักฮัมมาดี เมื่อปี ค.ศ. 1905 พบว่ามีพระวรสารนอกสารบบอยู่เล่มหนึ่ง เรียกกันว่า "พระวรสารนักบุญฟิลิป" เพราะในพระวรสารดังกล่าวปรากฏชื่อฟิลิปเป็นอัครทูตเพียงคนเดียว แต่ชื่อผู้เขียนตัวจริงไม่ได้ระบุไว้

## อ้างอิง

## ดูเพิ่ม
* นักบุญ 
* อัครทูต
* มรณสักขีในศาสนาคริสต์

หมวดหมู่:อัครทูต
หมวดหมู่:มรณสักขีในศาสนาคริสต์
หมวดหมู่:ผู้ถูกประหารชีวิตโดยการตรึงกางเขน
หมวดหมู่:นักบุญจากพันธสัญญาใหม่
ยุน ว็อน-ฮย็อง

**ยุน ว็อน-ฮย็อง** (윤원형,ค.ศ. 1509-ค.ศ. 1565) เป็นพระอนุชาของพระนางมุนจ็อง เป็นขุนนางคนสำคัญในรัชสมัยพระเจ้าจุงจง และเป็นแกนนำฝ่ายยุนเล็ก

## ประวัติ
ยุน ว็อน-ฮย็อง เกิดเมื่อปี ค.ศ. 1509 เป็นบุตรชายคนสุดท้องของ ใต้เท้าพาซัน หรือ ยุน จี-เม มีพี่ชายคือ ยุน ว็อน-โร ซึ่งค่อนข้างโฉดเขลาโดยตัวของวอนฮย็องเองได้พยายามสอบเป็นจอหงวนแต่ไม่เคยได้เสียที

## ก้าวขึ้นสู่อำนาจ
หลังจากที่พี่สาวของเขาได้เป็นพระมเหสีแล้วทำให้ตระกูลยุนได้มีอิทธิพลในราชสำนักยุน วอนฮย็องในขณะนั้นหลังจากพยายามสอบจอหงวนแต่ไม่เคยผ่านจนครั้งสุดท้ายปรากฏว่าเขาสอบเป็นขุนนางได้สำเร็จทำให้ก้าวเข้ามามีอิทธิพลในราชสำนัก

## ก่อตั้งฝ่ายยุนเล็ก
หลังจากเข้ามามีอำนาจในราชสำนักแล้วแต่ยังไม่สามารถทรงอิทธิพลได้เด็ดขาดเนื่องจากยังมีกลุ่มขุนนางของ พระสนมคยองพิน และ ฝ่ายยุนใหญ่ ของ ยุนนิม และ คิม อันโล ขวางทางอยู่แต่เมื่อกลุ่มขุนนางของพระสนมคยองพินถูกกำจัดไปแล้วจึงเหลือแค่ฝ่ายยุนใหญ่ที่กุมอำนาจเบ็ดเสร็จในราชสำนัก

แต่โชคได้เข้าข้างยุน วอนฮย็องและครอบครัวเมื่อพระมเหสีมุนจองประสูติ องค์ชายคังวอน ในปี 1534 ทำให้เขาและยุน วอนโลรวมถึง ยิม แบยอง จากแฮอันสามารถรวมกลุ่มเป็น ฝ่ายยุนเล็ก ขึ้นมาคานอำนาจฝ่ายยุนใหญ่ได้สำเร็จ

## สิ้นชีวิต
หลังจากฝ่ายยุนใหญ่หมดอำนาจลงในปี 1545 ยุน วอนฮย็องจึงกุมอำนาจเบ็ดเสร็จในฝ่ายขุนนางแต่เพียงผู้เดียวแต่โชคชะตาก็เล่นตลกกับเขาเมื่อพระพันปีมุนจองสิ้นพระชนม์ในปี 1565 เหล่าขุนนางที่ตกอยู่ใต้อำนาจของยุน วอนฮย็องจึงได้ถวายฎีกาต่อ พระเจ้าเมียงจง ให้ประหารชีวิตยุน วอนฮย็องแต่เขาก็ชิงฆ่าตัวตายเสียก่อน

## ข้อมูลเพิ่มเติม
ยุน วอนฮย็องแต่งงานทั้งหมด 2 ครั้งกับฮูหยินคิมหลานสาวของคิม อันโลและกับ ชองนานจอง และมีลูกกับนานจอง 1 คนคือ อาซัน

หมวดหมู่:ขุนนางเกาหลี
หมวดหมู่:ตัวละครในบัลลังก์จอมนาง
หมวดหมู่:บุคคลในยุคราชวงศ์โชซ็อน
ปฏิทินดาราศาสตร์

**ปฏิทินดาราศาสตร์** หรือ **เอเฟเมริส** (; มาจากคำภาษากรีกโบราณว่า *ἐφήμερος* ephemeros หมายถึง "ประจำวัน")  คือตารางแสดงตำแหน่งของวัตถุทางดาราศาสตร์ที่ปรากฏบนท้องฟ้าในช่วงเวลาหนึ่งๆ มีการนำไปใช้ที่แตกต่างกันสำหรับการศึกษาดาราศาสตร์และโหราศาสตร์ นับเป็นผลงานชิ้นต้นๆ ชิ้นหนึ่งของการใช้คอมพิวเตอร์คำนวณข้อมูลทางกลศาสตร์

ข้อมูลสำหรับนักดาราศาสตร์จะเป็นตำแหน่งดาวที่แสดงบนระบบพิกัดขั้วโลกทรงกลม ประกอบด้วยค่าไรต์แอสเซนชั่นและเดคลิเนชั่น ส่วนตารางสำหรับนักโหราศาสตร์จะเป็นค่าลองจิจูดกับเส้นทางของจักรราศี อาจมีการแสดงค่าเดคลิเนชั่นประกอบด้วย ตำแหน่ง Astrological position อาจกำหนดเป็นเที่ยงวันหรือเที่ยงคืนก็ได้ 

ปฏิทินในทางดาราศาสตร์อาจมีข้อมูลเกี่ยวกับปรากฏการณ์ทางดาราศาสตร์ที่สำคัญหรือน่าสนใจสำหรับทั้งนักดาราศาสตร์และโหราศาสตร์ เช่น การเกิดคราส การเกิดปรากฏการณ์ดาวเคราะห์เคลื่อนที่ถอยหลัง ดาวเคราะห์เคลื่อนบังกัน เวลาอายัน ดิถีของดวงจันทร์ เป็นต้น นอกเหนือจากปรากฏการณ์ของดาวเคราะห์และดวงจันทร์แล้วในบางครั้งยังรวมถึงไครอนและวัตถุท้องฟ้าขนาดเล็กอื่นๆ ด้วย 

## ดูเพิ่ม
* ต้นยุคอ้างอิง (ดาราศาสตร์) 

## แหล่งข้อมูลอื่น

* The JPL HORIZONS online ephemeris
* Monthly Ephemeris 

หมวดหมู่:กลศาสตร์ท้องฟ้า
หมวดหมู่:มาตรดาราศาสตร์
ดาราจักรวิทยุ

**ดาราจักรวิทยุ** () รวมถึงสิ่งอื่นที่สัมพันธ์กัน เช่น เควซาร์วิทยุ และ เบลซาร์ เป็นดาราจักรกัมมันต์ประเภทหนึ่งที่ส่องสว่างมากในช่วงความยาวคลื่นของคลื่นวิทยุ (สูงถึง 1039 W ระหว่าง 10 MHz and 100 GHz) การแผ่รังสีคลื่นวิทยุเกิดจากกระบวนการซิงโครตรอน โครงสร้างของรังสีคลื่นวิทยุที่สังเกตได้มีลักษณะเป็นปฏิกิริยาระหว่างลำแสงคู่แฝดกับตัวกลางภายนอก ซึ่งมีการเปลี่ยนแปลงไปจากผลของลำอนุภาคที่เกี่ยวข้อง ดาราจักรวิทยุต้นกำเนิดส่วนมากจะเป็นดาราจักรชนิดรีขนาดใหญ่ สิ่งที่น่าสนใจสำหรับดาราจักรกัมมันต์ต้นกำเนิดคลื่นวิทยุมิใช่เพียงลักษณะของตัวมันเอง แต่เพราะมันถูกตรวจพบอยู่ในระยะที่ไกลมาก ๆ แสดงว่ามันมีอายุอยู่ในช่วงแรกเริ่มของการกำเนิดเอกภพ จึงเป็นเครื่องมือที่มีคุณค่าอย่างสูงต่อการศึกษาจักรวาลวิทยา

## ดูเพิ่ม
* ดาราจักรกัมมันต์
* เควซาร์
* เบลซาร์
* หลุมดำ

## แหล่งข้อมูลอื่น
* Radio and optical images of radio galaxies and quasars

หมวดหมู่:ดาราจักร